#

# Referat

**Møtetid: Tirsdag 2017-05-24 kl.19.00**

**Møtested: Kroer kirkestue.**

**Tilstede:**

Leder Svend-Kristian Martinsen

Nestleder Sigrid Hjørnegård

1.varamedlem Alexander Krohg Plur

4.varamedlem Hans Aschim

Prest Hege Fagermoen (prost)

**Forfall:**

Medlem Asbjørn Rønning

Medlem Inger-Lise Norseth Stubberud

**Kopi til:**

2.varamedlem Åse Laila Lundemo Snåre

3.varamedlem Geir Anders Tutturen

Prest: Anette Nylænder

Sekretær Linda Janson-Haddal

Kantor Anne-Christine Pittet Grolid

Kateket Jenny Marie Ågedal

Diakon Atle Eikeland

Kirkeverge Astrid Holmsen Krogh

Menighetsbladet Arve Skutlaberg

**Orienteringssaker**

* Kroer Menighetsråd har etter søknad, fått fritak for eiendomsskatt på «Barneparkhuset» for 2017.
* På bakgrunn av vedtak på årsmøtet og i forrige MR-møte har SKM laget et notat til Ås FR ang. rullestolrampen. Det bør vurderes å øke bredden så rampen går til og med hellegangen, ses i sammenheng med reparasjon av trappa.
* SKM har vært i kontakt med Erling Fløistad angående speidernes involvering i kristelige arrangementer. Han henviser til sin kone Inger Sundheim Fløistad, som er leder for 1. Ås speidergruppe. SKM kontakter Inger S. Fløistad.

**Sak 2017/19 Ansettelse av ny sokneprest**

Menighetsrådsmedlemmene har hatt tilgang til å lese søknader og CV-er fra søkerne.



Prost Hege Fagermoen presenterte resultat av referanseinnhenting og intervjuer.

VEDTAK:

Menighetsrådet diskuterte saken og avstemning ga følgende prioriterte rekkefølge:

1. Jan Kay Krystad (4 stemmer på 1. plass)
2. Eldrid Eide Røyneberg (3 stemmer på 2. plass, 1 stemme på 3.plass)
3. Tom Egil Nordengen (1 stemme på 2. plass, 3 stemmer på 3.plass)

**Sak 2017/20 Samarbeidsprosjekt Skole-Vel-Kirke høsten 2017**

* Samarbeidet så langt.
* Hva får vi til? Kroer-kveld.
* Hvilke ressurser har vi å spille på?
* Behov for én prosjektleder.

Oppsummering:

Samarbeidet fungerer ikke optimalt. En av årsakene er at samtlige involverte har svært «trange kalendre». Kroer MR forventer at alle aktører i trekanten bidrar vesentlig til høstarrangementet. Vel-styret har et ønske om å få det til, men har hatt en tøff periode i forbindelse med markedet/Kroer revyen. Sigrid Hjørnegård har snakket med noen aktuelle bedrifter og har bl.a. fått Ole Martin Garseg til å ta ansvar for landbrukssektoren. Vi mener det er naturlig at Vellet tar ansvar for en fest om kvelden og at Kroer skole tar kafeen på dagtid. Kroer MR har selvfølgelig ansvar for gudstjenesten. Det har også vært kontakt angående mulig samarbeid med SmakÅs, men det er ikke avklart hvordan arrangementene evt. skal henge sammen.

Det er avtalt møte i Trekanten 5. juni, kl. 20 i Kirkestua. Det bør utnevnes en leder for prosjektet, og personen bør være fra Skole eller Vel denne gangen.. Leder må være på plass før sommeren.

**Sak 2017/21 Kjøreplan for høsten 2017**

MR vurderte foreslåtte gudstjeneste- og offerliste.

VEDTAK:

MR vedtar foreslått gudstjenesteliste med følgende endring:

gudstjeneste 25. desember byttes ut med gudstjeneste 31. desember.

MR vedtar foreslåtte offerliste.

Se tabellen nedenfor

| **Tj. uke** | **Søndag** | **Tid/Arrangement** | **Ofring** |
| --- | --- | --- | --- |
| UKE 35 | 03.09.201713. s i treenighet | **Kl.11 ACNVIKAR** | **KRIK** |
| UKE 36  | 10.09. 201714.s.i treeni | **Kl. 11 KHKM/JMÅ****KonfirmasjonJG** | **KFUK/M** |
| UKE 38 | 24.09. 201716.s.i treeni | **Kl. 11 ACN/VF** **Høsttakkefest og 4-årsbok ACPG** | **Blå Kors** |
| UKE 41 | 15.10.201719.s.i treeni | **Kl. 11 ACN ACPG** | **Egen menighet** |
|  | 31.10.2017Reformasjonsdagen. | **Åpen dag i kirken: barnehage- og skolebesøk** | **--** |
| UKE 44 | 05.11.2017Allehelgen | **Kl. 11 HF ACPG** | **Sorg og Omsorg** |
| UKE 45 | 12.11.201723.s.i treeni | **Kl. 18: ACN/AE** **Global uke, «Syng høst»** **JG/ACPG** | **Egen Musikkarbeid** |
| UKE 47 | 26.11.2017Kristi konge | **Kl. 11ACPG** | **Sjømannsmisjonen****DNK i utlandet** |
| UKE 49 | 10.12.20172.s.advent | **Kl. 19.30 ACN/JMÅ Lysmesse (konfirmanter)ACPG AdHoc** | **Egen Musikkarbeid** |
| UKE 50 | 17.12.20173.s.advent | **Felles med Ås** | **Kirkens Familievern** |
| UKE 51 | 24.12.2017Julaften | **Kl. 16 ACN**  | **Kirkens Bymisjon** |
| UKE 52 | 31.12.2017Nyttårsaft. | **Kl. 16 HFHW**  | **Kirkens Nødhjelp** |
| UKE 2 | 14.01. 20182.s.e.åpenb | **Kl. 11 ACPG** |  |
| UKE 4 | 28.01. 20174.s.i åpenb | **Kl. 11 ACPG** |  |

**Sak 2017/22 Tilstandsanalyse av Kroer kirke og kirkestue**

Det er nå mottatt rapport fra tilstandsanalyse av Kroer kirke og Kirkestue Denne vil danne bakgrunn for tiltak som kirkeverge/Fellesråd vil iverksette.

VEDTAK: Kroer MR mener det er avgjørende at punktene under prioriteres i 2017, og har følgende kommentarer:

* Borrebilleangrep, viser til fotodokumentasjon 231 og 251
* Male det hvite på kirke og bårehus utvendig
* Renovering av trapp på vestsiden må sees i sammenheng med bygging av ny rullestolrampe. Må utføres etter gjeldende forskrifter..
* Kopperdekking av tårn må sees i sammenheng med remontering av spir og værhane.

**Sak 2017/23** **Rullestolrampe**

I henhold til ønske fra seneste årsmøte og vedtak i forrige MR-møte har SKM utarbeidet et notat til Ås krk Fellesråd angående alternativ løsning for rullestolrampe. MR vurderer notatet.

VEDTAK: Saken ble behandlet som orienteringssak.